 Osun after protest: Mo pinu látí dá Iphone ti mo mú padà, ṣùgbọn ọlọpàá mú mi- Afurasí Nínú ọrọ rẹ sí àwọn oníròyìn ló ti sàlàye pé ọjọ ti òun ń pinu láti dá fóònù ti ó ń mú lásìkò ìwọde EndSars ni àwọn ọlọpàá mú òun. Tí ẹ ò bá gbàgbé, lásìkò ti àwọn jàndùkú ja ọrọ ìwọde ìfẹhónúhàn EndSars gbà, lọjọ kẹtàdínlógún, oṣù kẹwàá ti wọn si lọ n já ilé ìtajà ńla ni Osogbo. Tóo bá pá lórí, Mílíìkì sóyà àtàwọn ǹkan mẹta yìí leè mú irun rẹ hù padà! Suliya ní òun kò si lára àwọn tó lọ já ilé ìtàjà ńla náà sùgbọn agbègbè náà ni òun wà nígbà ti rògbòdìyàn náà ṣẹlẹ.  Mo lọ si agbègbè náà láti lọ bá aṣerunlóge mi lọjọ ti ọrọ náà ṣẹlẹ nítori mo fẹ kún irun mi padà si dúdú, sùgbọn kò pẹ sí ìgbà ti mo dé ọdọ rẹ, mó ri ọpọ ènìyàn ti wọn ń sáré sí ibi ilé ìtàja ọhún, mó tún gbọ ǹkan to jọ ìró ìbọn, sùgbọn ko dámi lójú, gbogbo wa ni ẹru ba ti olúkálùkù sì sá àsálà fún ẹmi rẹ ni àyíka ilé ìtajà náà. Mí o le lọ nítori mo gbàgbọ pé àwọn tó wà ni ibẹ le pa mí lára, nítori náà mo sá pamọ, bi wọn ṣe n ja sọọbù, àwá kan náà sá pamọ nínú ọgbà náà, sùgbọn àwọn tọ ń já sọọbù ń lọ láti inú sọọbù kan si èkejì wọn si n ji ǹkan. Nígbà ti wọn de sọọbu ti wọn ti ń ta fóònù, wọn ji ọpọ fóònu, ìgbà náà ni Iphone méji jábọ ni ẹgbẹ ibi ti mo dúró sí, mo kó méjèèjì pamọ sábẹ aṣọ mi, mo si lọlé. Ìpinu mi ni láti dá fóònù náà padà lọjọ kejì ti mo bá ti lọ si ọdọ aṣerulóge mi, sùgbọn àwọn ọlọpàá ti tọpasẹ fóònu náà wọn si mú mi. Nígbà ti oníròyìn bèrè pé se ó lo fóònù náà o ní rárá àti pe irú iṣẹ wo ló n ṣe, Afurasi ọhún ni òun kò tilẹ mọ Iphone lò, ṣùgbọn òun fi síìmù òun sínú rẹ, àwọn ọrẹ òun fi ya fọtọ, àti pé iṣẹ olóṣó ni òun ṣe. Nígbà ti wọn tun bèrè pé ṣé o darapọ mọ àwọn olùwọde EndSars tẹlẹ, o ni rárá òun ko si lára wọn rárá. Kété tí wọn bá ti báa yín sùn tàn torí pé ẹ tóbi, ẹ gbà pé ìfẹ yẹn ti parí - Auntie Remi Ọlọyàn ńlá Gómínà Oyetola ṣàtúnṣe kónílé-ó-gbélé ní Osun Gomina ipinlẹ Osun, Gboyega Oyetola ti paṣẹ ki ofin konile o -gbele rọlẹ si nipinlẹ Osun. Ninu atẹjade gba ọwọ Akọwe ijọba ipinlẹ Osun,Wole Oyebamiji lo fi lede pe gomina Oyetola ri bi awọn eniyan ṣe tẹlẹ ofin isẹde naa lo jẹ ki o fa ọwọ rẹ sẹyin. Oyebamiji ni ofin isẹde naa ti kuro ni ọlọjọyipo si aago mẹfa aarọ si aago mẹjọ alẹ kaakiri gbogbo ipinlẹ naa. Awọn ẹṣọ alaabo yoo si wa nita lati ṣọ lilọ ati bibọ awọn eniyan ati bi wọn ṣe tẹle ofin si . Awọn awakọ ati ọlọkada ko ni ṣiṣẹ ju asiko isẹde naa lọ, paapaa ti wọn ba kasẹ isẹde naa kuro nilẹ Gomina Oyetọla dupẹ lọwọ awọn araalu fun atilẹyin wọn lasiko yii titi alaafia yoo fi pada si ipinlẹ naa. Bakan naa lo rọ awọn araalu lati mọ daju wi pe isẹde naa kii ṣe lati fi aye ni awọn eniyan lara, amọ ki alaafia le jọba ni. Gomina ipinlẹ Osun naa fikun wi pe ẹnikẹni to ba si ni ẹru ti wọn ji sile rẹ yoo foju wina ofin nitori oni ni ayẹwo ojule si ojule yoo bẹrẹ. Kété tí wọn bá ti báa yín sùn tàn torí pé ẹ tóbi, ẹ gbà pé ìfẹ yẹn ti parí - Auntie Remi Ọlọyàn ńlá Gómìnà Oyetola: Kò sí àfikún ọjọ ìdáríjì fáwọn jàndùkú tó jí ohun iyebíye gbé lọ nípinlẹ Osun Gomina ipinlẹ Osun, Adegboyega Oyetola ti ni oun ko ni ṣe afikun ọjọ idariji fun awọn janduku to gbe ohun ini ijọba lọ lati da pada. Gomina ipinlẹ Osun fi ikilọ yii lede lasiko to n ba awọn oniroyin sọrọ ni ile ijọba ni ilu Osogbo. Oyetola ni oun fun wọn di Ọjọọru lati da awọn ohun ini naa pada ati ti awọn eniyan ni awọn janduku naa ko lọ. O ni ẹnikẹni ti ko ba da awọn ohun ti wọn jigbe lọ pada, yoo foju wina ofin. Bakan naa ni Gomina ipinlẹ Osun naa gboriyin fun awọn to ti wa da oun ini ti wọn jigbe lọ pada si iwaju ile ijọba ni ipinlẹ Osun. O ni ọpọlọpọ awọn ohun ini ti awọn eniyan ti da pada ti le ni miliọnu meji naira.  A dupe lọwọ ikọ Amọtẹkun, ikọ ọlọpaa ati awọn ẹsọ alaabo ti wọn ri daju wi pe wọn gba awọn ohun ini yii pada.  Mo ti paṣẹ ayẹwo ojule si ojule fun awọn ikọ eleto aabo lati lo ma a wa awọn ohun ini ti awọn eniyan jigbe lọ yii pada.  Inu mi dun pe awọn eniyan kọọkan ti n da ohun ti wọn jigbe lọ pada, amọ wọn gbọdọ da gbogbo rẹ pada ni kiakia. Ninu ọrọ tirẹ, adari ikọ Amọtẹkun nipinlẹ Osun, Comrade Amitolu Shittu ni inu oun ko dun si bi awọn janduku ṣe yabo ileeṣẹ ijọba, ti wọn si ba awọn ohun ini awọn eniyan jẹ kaakiri. Ti a ko ba gbagbe, lẹyin ifẹhọnuhan EndSars ni awọn janduku yabo ile igbe ounjẹ si ati ileeṣẹ ijọba ti wọn si ko awọn ohun ini ijọba lọ nipinlẹ naa. Ohun lo mu ki gomina Oyetola wa paṣẹ ofin konile-o gbele ọlọjọyipo oni wakati mejilelaadorin, ki ohun gbogbo fi le pada sipo. Àjẹ ké lánàá, ọmọ kú lónìí ni ọrọ Tinubu àti ìṣẹlẹ Lekki Tollgate - Bode George Wo àwọn ìpínlẹ tí ọlọpàá ti bẹrẹ àyẹwò ojúlé sí ojúlé káàkiri Nàìjíríà torí ohun tí wọn jí kó Iroyin kan n fo kaakiri pe Ileeṣẹ ọlọpaa ipinlẹ Ondo ni awọn yoo bẹrẹ ayẹwo onile si ile lati lọ gba awọn ohun ini ti janduku ti jigbe lọ kaakiri ipinlẹ naa. Ọpọ ileeṣẹ iroyin lo ti n gbe e ka pe ipinlẹ Ondo naa ti kun awọn ipinlẹ to fẹ funra wọn maa fi ọwọ ofin lọ gba nkan tawọn janduku ji ko. Amọ agbẹnusọ fun ileeṣẹ ọlọpaa nipinlẹ Ondo, Tee-Leo Okoro sọ fun BBc Yoruba pe ko ri bẹẹ. Tee-Leo Okoro ni awọn eniyan marundinlogun ni awọn ti fi panpẹ ọba mu kaakiri ipinlẹ Ondo, lẹyin ti awọn janduku ba ile ati dukia jẹ lasiko ifẹhọnuhan tako ifiyajẹni ikọ ọlọpaa Sars. Agbẹnusọ ileeṣẹ ọlọpaa nipinlẹ Ondo naa fikun pe awọn ti wọn fi panpẹ ọba mu naa kii ṣe awọn afẹhọnuhan EndSars, amọ awọn janduku ni. Kété tí wọn bá ti báa yín sùn tàn torí pé ẹ tóbi, ẹ gbà pé ìfẹ yẹn ti parí - Auntie Remi Ọlọyàn ńlá Bakan naa ni awọn ara ipinlẹ Yola ti bẹrẹ si ni da awọn ohun ini ti wọn ji pada lẹyin ti ijọba kede ayẹwọ ojule si ojule. Lara awọn ohun ti wọn da pada ni ilu Adamawa ni ẹrọ ilọta, ẹya ara ọkọ, irẹsi, ikoko ọbẹ ati bẹẹ bẹẹ lọ. Ẹwẹ, ipinlẹ Osun naa ti fun awọn araalu ni gbedeke Ọjọọru lati ri wi pe wọn da gbogbo ohun ti wọn jigbe pada. Gomina Gboyega Oyetola ni Ọjọbọ ni awọn yoo da ọlọpaa sita lati ma a wọ ojule si ojule lati fi panpẹ ọba mu awọn to ba ni ohun ini ti wọn ko fi owo ra si ile. : Suliya Tajudeen, ẹni ogun ọdún kan to wà lára àwọn ènìyàn mẹrìndíláàdọrún ti wọn mú pé wọn ja sọọbu ti wọn sì kẹrù ní ìpińlẹ Osun 